b'\n_START_ARTICLE_\nJanus Drachmann\n_START_SECTION_\nKarriere\n_START_PARAGRAPH_\nDrachmann kom til AC Horsens som 18-\xc3\xa5rig i sommeren 2006, for at f\xc3\xa6rdigg\xc3\xb8re sin uddannelse, og samtidig udvikle sig p\xc3\xa5 klubbens reservehold. I starten af 2007-08 s\xc3\xa6sonen blev Drachmann dog kastet ind p\xc3\xa5 f\xc3\xb8rsteholdet i Superligaen, p\xc3\xa5 grund af problemer med skader hos Allan S\xc3\xb8gaard, der normalt d\xc3\xa6kkede pladsen som klubbens defensive midtbanespiller_NEWLINE_Fra 13. maj 2007 til 5. december 2011 har Janus Drachmann spillet 59 superligakampe og scoret \xc3\xa9t m\xc3\xa5l for AC Horsens.\n_START_SECTION_\nFC Midtjylland\n_START_PARAGRAPH_\nDet blev f\xc3\xb8rst medddelt, at Janus Drachmann skiftede til FC Midtjylland i sommeren 2017, men det blev den 29. januar offentliggjort, at Janus Drachmann skiftede til FC Midtjylland med det samme._NEWLINE_Debuten for Drachmann kom den 7. marts 2017 i en kamp mod 2. divisionsholdet Kjellerup IF i DBU Pokalen, som FC Midtjylland vandt med 0-3 p\xc3\xa5 m\xc3\xa5l af Bruninho (13. minut), Mikkel Duelund (17. minut) og Simon Kroon (34. minut). Han fik sin debut i Danmarks bedste fodboldr\xc3\xa6kke den 19. marts 2017, da han startede inde og spillede hele kampen mod FC Nordsj\xc3\xa6lland, som FC Midtjylland tabte 1-2. Han spillede i alt ni kampe i sin f\xc3\xb8rste halvs\xc3\xa6son i FC Midtjylland, hvoraf alle var fra start. Han spillede dog ikke kampene mod S\xc3\xb8nderjyskE og FC Nordsj\xc3\xa6lland f\xc3\xa6rdige, eftersom han henholdsvis blev skiftet ud i det 75. minut i stedet for Gustav Wikheim (5-2-nederlag ude) samt blev udvist i det 73. minut for dobbelt gult kort (2-3-sejr ude) af dommer Mads-Kristoffer Kristoffersen.\n_START_SECTION_\nOdense Boldklub\n_START_PARAGRAPH_\nDen 18. juli 2018 blev det offentliggjort, at Drachmann var blevet k\xc3\xb8bt af Odense Boldklub. Han skrev under p\xc3\xa5 en fire\xc3\xa5rig aftale, hvor han ogs\xc3\xa5 blev genforenet cheftr\xc3\xa6ner Jakob Michelsen, som han havde som tr\xc3\xa6ner i S\xc3\xb8nderjyskE._NEWLINE_Han fik allerede sin debut fire dage senere, da han startede inde og spillede alle 90 minutter i en 2-2-hjemmekamp mod S\xc3\xb8nderjyskE.\n_START_SECTION_\nLandsholdskarriere\n_START_PARAGRAPH_\nDrachmann har optr\xc3\xa5dt to gange for b\xc3\xa5de U/21- og U/20-landsholdet.'